Bourc'h-Baz

Bourc'h-Baz a zo ur gumun a Vreizh e Liger-Atlantel, e kreisteiz ar vro. 

Bourc'h-Baz a vez graet eus ar vourc'h, ha peder c'hêr : Kervaleg, Tregate, Rofia ha Kermouzeñ.

 Douaroniezh 
 En hanternoz da aber al Liger emañ, er c'hornôg da Sant-Nazer, e ledenez ar Groazig, stok er c'hreisteiz ouzh paludoù Gwenrann.

 Anv 
 Erwan Vallerie (1995) : Baf, 853; Uas, 862; Baht Uuenrann, Bath Uuenran, XIè; Bath Guerran, XIIè; Baz, 1287; Baaz (klotenn 'pas'), 1381; Baz, 1396; L'isle de Bas, 1449; S. Guinolay de Barz, 1453; Bas, 1493; Bas, 1630; Bourg-de-Barz, 1779Erwan Vallerie ː Diazezoù studi istorel an anvioù-parrez . Corpus. A Here. 1995

 Ardamezioù 
 80px Rannet ; ouzh 1, en argant e zri delfin vaganek en sabel ; ouzh 2, en glazur e gammell-eskob en aourFroger, Michel & Pressensé, Michel. Armorial des communes de Loire-Atlantique. Froger, 1996 
 Ger-ardamez ː "Terre et Mer ne crains". Aozer : an Ao. markiz de l'Estourbillon, e 1928. Degemeret gant Kuzul ar gumun e 1933.
 Evit ar c'hentañ ː diwar ardemezioù Nicolas Bouchart, amiral Breizh e 1374 (siell 1387)
 Evit an eil ː diwar prioldi Sant-Gwenole

 Istor 
 Dispac'h Gall 
 Krouet e voe kumun Bourc'h-Baz e 1790 diwar ar barrez katolik. Lakaet e voe da benn Kanton Bourc'h-Baz hag e Bann Gwenrann. E 1800 e voe lakaet en Arondisamant Savenneg. E 1801 e voe lakaet e Kanton ar GroazigCassini - EHESS - Fichenn kumun Bourc'h-Baz .

 Ar Poulgwenn 
 Krouet e voe kumun Ar Poulgwenn e 1854 diwar ul lodenn eus tiriad kumun Bourc'h-BazCassini - EHESS - Fichenn kumun Ar Poulgwenn .

 Brezel-bed kentañ  
 Mervel a reas 94 gwaz ag ar gumun abalamour d'ar brezel, da lavaret eo 4,18% eus he foblañs e 1911Les soldats de Loire Inférieure - Monumant ar re varv.
 Eil Brezel-bed 
 D'ar 16 a viz Meurzh 1942 e kouezhas ur c'harr-nij (Manchester marilhet L7485  ha kodet ZM-?) eus aerlu ar Rouantelezh-Unanet (Royal Air Force''') e Bourc'h-Baz. Mervel a reas e eizh nijour, tri anezhe a voe douaret e Pornizh, daou all er Baol-Skoubleg hag unan e Bro-Saoz; ne voe ket kavet korfoù an daou nijour all Pertes RAF .
 Mervel a reas seizh den abalamour d'ar brezelMemorial Genweb.

 Lakaet e voe ar gumun e Kanton ar Baol-Skoubleg pa voe diskaret Kanton ar Groazig e 2014 Décret n° 2014-243 du 25 février 2014 portant délimitation des cantons dans le département de la Loire-Atlantique.

 Brezhoneg 
 83,8 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 323.
 Ur rannyezh eus ar brezhoneg a veze komzet e kêriadennoù zo tro-dro da Vourcʼh-Baz betek deroù an XXvet kantved.

 Monumantoù ha traoù heverk 

 Peulvan Sant-Mikaelinfobretagne.com.
Mirdi ar paludoù-holen, e kreiz-kêr plasenn Adèle Pichon.
 Iliz katolik Sant Wenole, luc’hskeudennoùinfobretagne.comClochers de France.

 Chapel Itron-Varia ar Palud holeninfobretagne.com.
 Monumant ar re varvMemorial Genweb. D’an 8 a viz Gouhere 1923 e voe diouelietUniversité de Lille.
 Monumant d’ar pevar deskard eus ar gumun bet lazhet gant ur vombezadeg e Sant-Nazer d’an 9 a viz Du 1942Memorial Genweb.

 Emdroadur ar boblañs abaoe 1793 

 Armerzherezh 
 Biscuiterie Saint-Guénolé,  gwispiderezh artizanel abaoe 1920.
 Melestradurezh 
 Tud 
Alain Bouchart, istorour er .
Tud bet marvet eno
 Michel Colle (Baccarat 1872 - Bourc'h-Baz 1949), livour gall.
Jean Fréour (1919-2010), kizeller breizhat.
 Arzourien bet awenet gant Bourc'h-Baz 
 Charles Chatellier (1861-1915), tresour ha livour gall.
 Joseph-Marie Le Tournier (1892 - 1972), livour.

 Ardamezeg ar familhoù 
80pxAubin, 
Aotrounez Kerbouchard

En glazur e dreustell en aour heuliet gant teir c'hroaz pavek ivez en aour, 2 ouzh kab, 1 ouzh beg80pxAubin
Aotrounez TrémaudetFamilh bet dizarbennet er bloaz 1671

En argant e wezenn en geotPol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

 Festoù 
 An Assemblée du Bourg a vez aozet bep bloaz adalek 2001, e miz Ebrel, gant Kelc'h Keltiek ar Baluderien.
 Les Nuits Salines, "Nozioù Holen", a vez aozet bep bloaz adalek 1991, e miz Gouere.
 Skeudennoù 

 Pennad kar 
 Ar Poulgwenn.
 Liammoù diavaez 
Bourc'h-Baz war lec'hienn Geobreizh
Lec'hienn an ti-kêr 
Mirdi ar paludoù - Musée des marais salants
Biscuiterie Saint-Guénolé
Lec'hienn ar gouel "Nozioù Holen" 
Mirdi ar Paludoù-holen

 Levrlennadur
Gildas Buron, Bretagne des marais salants : 2000 ans d'histoire, Montroulez, Skol Breizh, 1999, 175 p. 
Fernand Guériff & Gaston Le Floc'h, Terroirs du pays de Guérande'' : eil embannadur reizhet ha kresket, Gwitalmeze, Label LN, 2006, 281 p.

 Daveoù ha notennoù

Rummad:Kumunioù Liger-Atlantel
Rummad:Kumunioù Bro-Naoned
Rummad:Kumunioù bet krouet e Liger-Izelañ e-pad an Dispac'h Gall
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
*